VAIO-brugervejledning

Opgave

# Sådan formateres "Memory Stick"

En "Memory Stick" formateres som standard i det særlige FAT-format og er derefter klar til brug.
Sørg for, at formateringen udføres med en enhed, der understøtter formatering af "Memory Stick"-medier.
Hvis du vil formatere mediet ved hjælp af VAIO-computeren, skal du benytte følgende fremgangsmåde.
Bemærk!

- Når en "Memory Stick" formateres, slettes alle de data, der er gemt på mediet. Husk at sikkerhedskopiere dine vigtige data, så du ikke mister dem.

- Du må ikke fjerne din "Memory Stick" fra åbningen, mens den formateres. Dette kan medføre funktionsfejl.

1. Find "Memory Stick"-åbningen.

1. Skub forsigtigt din "Memory Stick" ind i åbningen, indtil der lyder et klik. [Detaljer]

1. Åbn Computer. [Detaljer]

1. Højreklik på "Memory Stick"-ikonet og vælg Formatér (Format).

1. Vælg Gendan enhedens standardindstillinger (Restore device defaults).

Størrelsen af allokeringsenheden og filsystemet ændres til standardindstillingerne.
Bemærk!

- Vælg ikke NTFS fra Filsystem (File system)-rullelisten da det kan medføre funktionsfejl.

Tip!

- Formateringsprocessen udføres hurtigere, hvis du vælger Ekspresformatering (Quick Format) i Formateringsindstillinger (Format options).

1. Vælg Start.

Følg instruktionerne på skærmen.
Bemærk!

- Formateringen af en "Memory Stick" kan tage et stykke tid. Det afhænger af medietypen, hvor lang tid det tager.

Relaterede emner
Om "Memory Stick"
Kompatibel "Memory Stick"
Sådan isættes "Memory Stick"
Sådan fjernes "Memory Stick"
Bemærkninger om brug "Memory Stick"